
LOME MINISTER EVELYN WEVER-CROES 


PROME MINISTER EVELYN WEVER-CROES 
A RICIBI BISHITA DI E CONSUL NOBO DI 
REPUBLICA DOMINICANA 


Boma Minister a reuni cu e Conai General di Republica 
Dominicana sr. Pedro Ventura, durante un bishita di introduccion 
di e consul nobo na Prome Minister. E consul nan ta resorta 
bou di Ministerio di Asuntonan General y pa e motibo aki, nan 
ta haci nan bishita introductorio na Minister President. 


Consul General di Republica Dominicana sr. Ventura y Prome 
Minister Wever - Croes a papia riba diferente aspecto relaciona 
cu e colonia Dominicano estableci na Aruba. E colonia aki 
ta estableci pa hopi tempo caba y ta forma gran parti di nos 
poblacion. Un otro tema cu a papia di dje ta encera puntonan 
relevante pa e comunidad Dominicana. 


Ademas, e consul general sr. Ventura a extende un invitacion 
na Minister President, pa haci un bishita na Presidente di 
Republica Dominicana y pa delibera riba con pa estrecha 
lasonan entre e dos paisnan. Entre otro, pa mira con Aruba 
por haci uzo di servicionan medico na Republica Dominicana. 
E pais ta ofrece cantidad di servicio cu por ta mas favorabel pa 
Aruba y ciudadanonan, considerando cu nan ta apenas 1 ora 
leu di Aruba,’ Prome Minister a splica. 


Minister President a duna palabra cu e lo delibera cu su 


coleganan Minister riba e tema aki y a sigura cu Gobierno di 
Aruba ta hopi interesa den estrecha e lasonan aki. ademas, lo 
institui gruponan di trabou pa por prepara esaki. Terminado, e 
consul General a gradici Minister President pa su tempo y su 
atencion. 

Prome Minister Evelyn Wever-Croes: 


FEBRUARI ARUBA A SALI FOR DI OLA 
NUMBER 5 DI OMICRON 


Prome Minister Evelyn Wever-Croes a duna un update riba e 
desaroyo di Covid-19 pa luna di februari 2022 pa asina duna 
comunidad di Aruba un bista riba e decision di Gobierno pa 
elimina e medidanan cu tabata na vigor. 


Aruba a habri luna di Februari 2022 cu un total di 288 caso 
activo y a cera e luna aki cu 57 caso activo. Na comienso di e 
luna, hospital tabata tin un total di 37 hende hospitalisa di cual 
3 tabata den Cuido Intensivo. Na fin di februari 2022, tabata tin 
solamente 2 hende den hospital y 1 den Cuido Intensivo. 


E total di fayecidonan pa luna di februari 2022 ta 6 cual ta un 
di e cifranan mas abou den un luna cu Aruba a yega di conoce. 
E total di fayecidonan di juli 2021 — januari 2022 tambe a ser 
coregi e luna aki. 


Prome Minister a indica cu basa riba e cifranan aki, Gobierno a 
declara cu Aruba a sali oficialmente di ola number 5 y a tuma e 
decision pa elimina mayoria di e medidanan existente. E unico 
medidanan cu a keda na vigor ta e medida di ora di drenta 
Aruba for di biahe. Sea e persona ta ful vacuna cu 3 vacuna 
pa adulto y 2 pa mucha of e tin cu test na entrada. E di dos 
medida cu ta na vigor ta e test beleid. Si un persona ta sinti 
sintoma e lo tin cu bay test, bay den isolacion y esnan den cas 
of cerca di dje cu no ta vacuna lo mester bay den cuarentena. 


Gobierno di Aruba ta gradici tur esnan cu ta teniendo nan 
mes na e protocolnan y ta pidi tur hende pa sigui cuida. Na e 
momentonan aki mayoria di e medidanan a ser kita dunando 
espacio pa tur hende por move mas di loke nan tabata por 
anteriormente pero ta importante si pa cada ciudadano sigui 
cuida nan mes contra e virus aki. 


| COVID-19 


| covip-19 


Aug - Nov 2020 
Te na 1630 


2000 2 


3 


Maart 2020 - april 2020 
Te na 69 


1 


CASONAN NOBO PA DIA DESDE 1 JAN 2022 


Gabinete Wever - Croes II 


CANTIDAD CASO ACTIVO DESDE 2020 


Dec 2020 - Mei 2021 4 
Max 624 y 707 


Gabinete Wever - Croes IT 


48 


Dec 2021 - Feb 16 
Max 5387 

Jul - oct 2021 
Tena 1151 

MINISTER URSELL ARENDS 
Integridad, Naturalesa, Transporte y 


Cuido di Grandinan 


Vice Prome Minister 


Trash 2 Cash: 


PF surdi 2 
Minister di Naturalesa, Sr Ursell Arends a lansa e concepto 
di Trash2Cash riba 22 di februari 2022. Un fecha cual pa 
comunidad por facilmente recorda como e comienso di un 
promesa pa un miho futuro pa ambos maneho di desperdicio, 
pero tambe pa por logra un economia circular. 


Riba e fecha aki a lansa tambe e website 
E meta di Trash2Cash ta pa invita tur compania establici, 
pero tambe start-ups y individualnan cu tin un interes of idea 
realisabel pa procesa un tipo di desperdicio, pa nan aplica y 
participa den e evento Pitch & Switch cual lo tuma lugar 22 
di maart 2022. Pa proteha e propiedad intelectual di tur e 
participantenan, Minister Arends a segura e Pitch & Switch lo 


ERDICIO 


ta un closed-event, dus e no lo ta habri pa publico. 


Despues di e pitch lo publica cierto pidanan (snippets) di e 
pitch, especialmente e pida di e pitch cual ta destina pa pueblo 
henter. Importante ta pa segura transparencia den e proceso, 
y pa comunidad tambe tin e informacion necesario na nan 
disposicion pa asina ta na altura den ki rumbo nos maneho 
di desperdicio ta bayendo. Cooperacion di comunidad, ta 
cuminsa na educacion di comunidad. 


"Ta bon pa ta duidelijk cu henter aruba tin un compromiso cu 
e area di parkietenbos, pasobra nos tur a contribui na e sero 
di e dump", Minister Arends ta remarca. Tur cuidadano tin un 
deber civico cu nos compatriotanan di e bario di Parkietenbos, 
cu nos medio ambiente, y cu nos isla su sostenibilidad. 


"Si nos kier berdaderamente paga e candela, nos mester stop 
di fuel e" 

Gobierno di Aruba ta compromete di traha via legislacion hunto 
cu organisacionnan cu trece ideanan realisabel pa atende cu 
un (of mas) tipo di desperdicio, y lo sostene nan plan comercial 
pa procesa, reduci, reuza of exporta e desperdicio aki via 
cualkier metodo na disposicion di gobierno di Aruba. 


"Hunto cu stakeholders lo traha riba concretisa Aruba su Waste 
Policy". Si abo of bo organisacion tin ideanan, y ta dispuesto 
pa procesa tiponan di desperdicio manera: Plastic - Glas - 
Concreet - Metal - Desperdicio Peligroso - Taira & Rubber - 
Palet & Palo - Desperdicio di Hardin, nos kier scucha bo idea 
y kier brinda oportunidad pa hunto realisa mehoracion di nos 
maneho di desperdicio. 


Bishita www.trashtocasharuba.org pa haya sa mas kico ta 
rekeri pa asina bo tambe por pitch bo idea! 

Bo tin un idea cu ta soluciona problema 
CONTRIBUI di un tipo di desperdicio na Aruba? 


NA E SOLUCION Nos kier scucha bo idea! Aplica Awe! 
Ata aki con pa participa na Trash2Cash su Pitch & Switch 
Traha un video di 2 minuut: Splica nos di bo idea y con e lo yuda 
reduci/elimina e material di desperdicio pa yega un dump na 


Aruba, door di sea proceso, reduci, reuza of exporta. 


Manda bo video y yena e formulario via nos website: 
www.trashtocasharuba.org 


Gobierno di Aruba ta compromete di traha via legislacion hunto 
cu organisacionnan cu trece ideanan realisabel, y lo sostene nan 
plan comercial pa trata un tipo (of mas) di desperdicio. 


Nos ta buscando organisacion cu ta dispuesto pa procesa 
tiponan di desperdicio manera: 


[24 Plastic | Glas | Concreet | Metal | Desperdicio Peligroso 
miedo Taira & Rubber | Palet & Palo | Desperdicio di Hardin 


Bo tin un idea cu ta soluciona problema di 
un of mas tipo di desperdicio na Aruba? 


Aplica Awe! 
Ata aki con pa participa na Trash2Cash su evento di Pitch & Switch 
Traha un video di 2 minuut: Splica nos di bo idea y con e lo yuda 
reduci/elimina e material di desperdicio pa yega un dump na 


Aruba, door di sea 


Manda bo video y yena e formulario via nos website: 
www.trashtocasharuba.org 


Gobierno di Aruba ta compromete di traha via legislacion hunto cu 
organisacionnan cu trece ideanan realisabel, y lo sostene nan plan 
comercial pa trata un tipo (of mas) di desperdicio. 


Nos ta buscando organisacion cu ta dispuesto pa procesa tiponan 
di desperdicio manera: 


Plastic | Glas | Concreet | Metal | Desperdicio Peligroso 
Taira & Rubber | Palet & Palo | Desperdicio di Hardin 


Pa mas informacion of pregunta tocante e pitch por manda email na: info@trashtocasharuba.org 

L XIOMARA MADURO 


Minister Xiomara Maduro a entrega premio na ganadornan 
di competencia 


KIBRA COCO EDICION DIA DI BETICO 2022 


Diahuebs atardi Minister di Cultura Xiomara Maduro a ricibi 
varios ganador di e competencia Kibra Coco Dia di Betico 
2022. E mandatario a gradici tur participante y a felicitanan pa 
nan participacion den e competencia. 


Dia di Betico, 25 di januari ultimo a tuma luga e competencia 
virtual Kibra Coco edicion Dia di Betico 2022. Esaki ta un 
programa na television den forma di un quiz cual a consisti di 
tandanan di pregunta, entrevista y interaccion. 


Muchanan di scol basico a participa hunto cu nan famia for di 
comodidad di nan sala di cas pa por gana premio pa nan mes, 
nan famia y nan klas. Ademas tabatin e ‘Betico Challenge”, 
cual cada mucha di scol basico por a saca un selfie hunto cu 
su famia hungando ‘Kibra Coco’ y mande na e programa pa 
participa y sali e ganador. 


Minister Xiomara Maduro a entrega premio na tur e 
ganadornan cu tabata por tabata presente y a gradicinan pa 
nan participacion. E ganadornan cu no por tabata presente 
lo ricibi nan premio riba un otro fecha. Esnan cu a ricibi nan 
premio a keda masha contento. Un gradicimento special na 
Setar NV y Domino's Pizza cu a contribui tambe cu premio pa - 
e ganadornan. 

MINISTER DANGUI ODUBER 


Turismo y Salubridad Publico 


Diahuebs atardi Minister di Turismo y Salud Publico Sr. Dangui 
Oduber a Minister di Husticia y Asuntonan Social sr. Rocco 
Tjon cual lo resorta bao di su ministerio awor. Den pasado e 
departamento aki tabata resorta caba bou di Minister Oduber 
bou di e cartera di Salud Publico. Durante e prome period di 
Gabinete Wever-Croes 1 Minister Oduber tabata engarga cu e 
parti di maneho di adiccion y salud mental pero awor esaki ta 
cay bou Minister Tjon. 


Minister Oduber a papia riba e situacion cu e la hereda na 
momento cu e la drenta den gobierno vooral den Social 
Psychiatrische Dienst (SPD), Geestelijke Gezondheid Zorg 
pa menciona un par. E mandatario a splica cu e la hiba un 
maneho serio y responsabel den ultimo 4 añanan unda cu a 
duna atencion poniendo e fondonan disponibel pa mehora e 
cuido pa esnan cu ta sufri di salud mental y esnan cu ta bringa 


adiccion. A traha di serca cu PAHO pa mehora e cuido y a 
acerca Mental Health Caribbean cu a concretisa e mandatario 
su vision y mision riba e tereno di salud mental y adiccion. 


A enfoka riba un maneho integral di psikiatria y adiccion, 
reconociendo adiccion como un malesa mental.Un maneho 
caminda e cuido ta yega serka esnan cu mester di dje y teniendo 
na cuenta e necesidad di e cliente. A rebiba e departamento di 
SPD biniendo cu e FACT Team cu pa prome biaha a enfoka riba 
e menornan di edad cu ta sufri di salud mental y/of adiccion. E 
FACT Team ta un team ambulante cu ta yega serca e pashent 
pa asina duna nan e guia y ayudo den nan contexto. Tambe 
a aumenta e suma cu por wordo uza pa salud mental atraves 
di Respaldo, esaki a conoce un aumenta di 5 miyon pa aña 
(tabata 12 miyon pa aña pa 17 miyon pa aña). 


Minister Dangui Oduber a haci hopi trabou pa percura pa 
mehora e cuido di esnan cu ta sufri di adiccion y salud mental 
despues di haya un FMAA practicamente bancarota. Minister 
a institui e tempo ey un bestuur nobo cu a sa di traha duro y 
logra cosnan grandi pa FMAA. A percura pa mehora e situation 
financiero, a percura pa tin un maneho y vision unda kier yega. 
Minister Oduber ta sigur cu Minister Tjon ta bay sigi traha riba 
e fundeshi cu a ser laga atras y Minister Oduber ta sigur cu 
Minister Tjon su vision ta cuadra tambe cu esun cu a ser laga 
atras. 


Minister Dangui Oduber ta contento cu a firma e protocol aki 
hunto Minister Tjon pa asina e Ministerionan por traha mas 
estrecho cu otro pa asina atende cu e problemanan di salud 
mental y droga adiccion cuta dos problema culamentabelmente 
ta afecta hopi di e famianan akin a Aruba. 

Minister Dangui Oduber: 
A REUNI CU QUOTA INTERNATIONAL OF 


Diahuebs ta Dia Mundial di Oido (World Hearing Day) caminda 
nos ta refleha riba e importancia den e cuido di nos oido. Den 
cuadro di esaki Minister di Salud Publico Sr. Dangui Oduber 
conhuntamente cu Minister-President Sra. Evelyn Wever- 
Croes a reuni cu Quota International of Aruba. 


Den e reunion aki a hiba dialogo riba diferente puntonan di 
atencion den cuadro di cuido di oido. Quota International ta 
existi pa mas di 100 aña mundialmente y nan ta duna asistencia 
na hende muher y muchanan cu tin dificultad di oido y tambe 
di comunicacion, tambe nan ta concientisa, educa y informa 
comunidad con importante e ta pa cuida nan oido. 


Minister Oduber a splica nan cu esaki ta cuadra cu maneho di 
salud caminda ta trahando riba un plan nacional di prevencion 
y esaki ta cuadra den e vision cu Gobierno tin pa informa e 
comunidad mas tanto cu ta posibel den e importancia den e 


ARUBA RIBA “WORLD HEARING DAY” 


C3 


prevencion y cuido di nan oido. Tambe e mandatario ta bay 
haci Quota forma parti di e plan nacional di prevencion como 
un "gesprek partner" hunto cu DVG y demas stakeholders. 


Minister Dangui Oduber ta pidi tur hende pa proteha nan oido, 
bisti un proteccion di oido por ehempel un earplug sibo ta labora 
den areanan cu zonido duro. E organo di nos oido unabes 
dafio wordo haci na dje, e no ta cura mas, no tin remedi pe, 
pesey mester cuide semper. 

Finalmente Minister Oduber Quota 


Dangui ta gradici 


International of Aruba pa tur e trabounan cu nan ta haci como 
boluntario. Trabounan cu sigur ta yuda Gobierno hopi den e 
parti di campafianan preventivo, concientisacion y educa nos 
comunidad den con importante e ta pa cuida nos oido. 

MINISTER DANGUI ODUBER A LANSA E 
CAMPANA "SA BO NUMBER" 


c 


pa tuma iniciativa y nan responsabilidad social, pa midi nan 
cintura regularmente na cas. Minister a menciona cu ta hopi 
importante pa educa nos mes den area di movecion, nutricion 
y yuda otro nan tambe den e oportunidad di por biba un bida 
mas saludabel. Pa facilita e comunidad y duna asistencia di 
con pa midi bo BMI y/of haya informacion, DVG a pone un 
calculator di BMI riba nan website. 


E programa aki a wordo realisa danki na e bon cooperacion 
cu tin entre Ministerio di Salud Publico y Ministerio di Deporte, 
un danki special na e team di DVG y Ibisa cu a haci esaki 
posibel. Minister Dangui Oduber ta pidi comunidad pa activa 
y demonstra na bo ser keri cu esaki ta importante y pa asina 
hunto traha pa caba cu e stigma rondonando e tema aki. 

Na final e mandatario a wordo demostra con pa tuma su midi 
y pa e sa su number. 


Diabierna 4 di maart Minister Dangui Oduber 
tabata den conferencia di prensa caminda e la 
lansa e campaña “Sa Bo Number” riba dia mundial 
di obesidad (“World Obesity Day”). Esaki ta un 
dia pa refleha riba obesidad cu ta un problema 
global cu ta afecta hopi hende na Aruba y rond 
mundo. E aña aki mundialmente e mensahe 
importante ta “Everybody needs to act — Tur 
hende mester actua”. Esaki ta netamente locual 
nos gobernatenan a haci tambe, Departamento 
di Salud Publico conhunto cu Ibisa a re-inicia un 
campaña “Sa bo numbernan”. 


Minister Oduber a splica cu e programa aki ta 
parti di su maneho di Salud Publico cu ta basa riba 
prevencion. Tambe e ta parti di e Plan Nacional 
di Prevencion di malesanan NCD's cu ta wordo 
realisa door di e stuurgroep cu ta consisti di 
diferente stakeholders conhuntamente cu PAHO. 
Ministerio di Salud Publico sa cu e causa di 
obesidad ta hopi compleho y pa logra un cambio 
y solucion nos lo mester traha consistente riba 
consientisacion, educacion y actua hunto pa 
logra esaki. E meta ta pa a largo plaso reduci e 

gastonan di AZV door di prevencion. | 


Minister Oduber a splica cu obesidad por afecta 
bo salud fisico, mental y emocional. Esaki ta 
sin lubida di e consecuencianan cu e ta trece 
cune. Malesanan mas grave cu obesidad por 
causa na un persona, por ehempel diabetis, 
cholesterol halto y problema cu curason. Pesey 
den e campaña aki kier enfatisa e comunidad 

Dia mundial di bestia y matanan 


UN WORLD WILDLIFE DAY CELEBRA DIA 
5 DI MAART 


Ca 


RECOVERING KEY 
SPECIES FOR ECOSYSTEM _ 
RESTORATION 


a 
HO WORLD 
xl 7 WILDLIFE DAY 
Y 3 MARCH 


Na e di 68 edicion di e Asamblea General di Nacionnan Uni 
(UNGA), a proclama dia 3 di maart como un dia observa 
oficialmente pa Nacionnan Uni pa cu dia mundial di bestia 
y matanan salvahe (World Wildlife Day). Riba e fecha aki, 
3 di maart, a firma e convenio di CITES, e Convention on 
International Trade in Endangered Species of Wild Flora and 
Fauna. 

Aki na Aruba tambe nos ta aplica e convenio. E departamento di 
Veterinaire Dienst ta esun apunta como e CITES autoridad pa 
e fauna di Aruba y e Departamento di Agricultura, Cria y Pesca 
(Santa Rosa) ta apunta como e CITES autoridad pa e flora 
di Aruba. Nos ley local, Landsbesluit bescherming Inheemse 
Flora en Fauna (AB2017 No.48), tin un lista di especie cu a 
pasa door di e procedura di seleccion basa riba CITES. DNM 
conhuntamente cu Veterinaire dienst a pone e criterianan pa 
determina e especienan cu lo mester a resorta bou di e ley aki. 
E sortonan di flora cu ta protegi pa e landsbesluit acuerdo e 
criterionan di CITES ta entreotro: Breba, Breba di pushi, Bushi, 
Cadushi, Cushicuri, Orkidia di mondi, Tuna, Tuna di colebra, 
Wayaca macho, Wayaca shimaron y tambe Supi. Algun 
di e fauna protegi pa e ley acuerdo criterionan di CITES ta: 
Flamingo, Warawara, Yuana, Calco, Falki peregrino, Cawama, 
Caret, turtuga blanco, Driekiel, Blenchi esmeralda, Blenchi 
dornasol. 


Etemadie afia aki, “Recupera especienan clave pa restauracion 
di ecosistemanan”, ta enfoca riba e importancia di conserva e 
condicion di algun di e flora y fauna cu ta den estado critico di 
menasa. E pensamentonan mester ta dirigi riba solucionnan 
con pa conserva e especienan aki. P'esey tambe Nacionnan 
Uni a stipula aña 2021 pa 2030 como e decada di restauracion 
di ecosistemanan. 


Manera a splica, un ecosistema saludabel ta esun cu tin un 
variedad di bestia y mata cu ta depende di otro. Di cual algun 
di nan ta di sumo importancia pa e sobrevivencia di otro. Ta 
referi na e sorto aki como un especie clave, na Ingles Keystone 
species. Si un di e especienan clave desaparece y caba, ful un 
ecosistema lo caba. P'esey e accionnan pa proteha especienan 


individual mester bay man den man cu e restauracion di e 
ecosistema. E peticion pa cue dia mundial aki, World Wildlife 
Day, ta pa humanidad compromete na e preservacion di e bida 
di bestia y matanan cu ta un recurso impagabel y ireemplasabel, 
cu ta beneficia y deleita e generacion aki y esunnan cu ta bin. 
DNM su maneho ta pa Build with Nature. Cu e maneho aki 
DNM kier preserva naturalesa den areanan urbano. Esta pa 
duna naturalesa un man door di preserva un parti pa nos flora 
y fauna local. Por haya copia di e maneho aki riba nos website 
dnmaruba.org como tambe e lista di e sortonan protegi. 


SDG Dashboard (metanan mundial pa desaroyo sostenibel) 
Un di e areanan na Aruba cu ta clasifica como un ecosistema 
importante pa preservacion di flora y fauna presente ta esun 
di areanan di matanan di mangel (Mangrove Forrest). E 
ecosistema aki ta cubri un porcentahe total di 1.15% di e tera 
na Aruba. Ariba e SDG dashboard, accesibel via e website di 
DNM, por wak e datonan local cu ta pertenece na e target 
15.1 di e SDG#15 Bida riba Tera. Pa locual ta trata e area 
marino protegi na Aruba, esaki ta 0.3% di nos awa teritorial. E 
datonan aki ta resorta bou di e target 14.5.1 di SDG#14 Bida di 
Lama. E ecosistema marino tambe ta di sumo importancia pa 
humanidad. Tur parti di mundo ta busca pa inspira esfuerzonan 
pa logra e metanan di desaroyo sostenibel. Na Aruba nos 
tambe ta enfoca ariba e metanan aki. 

Feliz dia mundial di bestia y matanan clasifica como bida 
salvahe. 

[ ENDY CROES 


A REUNI CU FCCA PA SIGUI EXPLORA 
POSIBILIDADNAN NA BIENESTAR GENERAL 
PA COMUNIDAD 


wt 

$ NIA Wi 

bo TW 

b KA A CON 
Recientemente Minister Endy Croes a reuni cu ekipo di maneho 
di FCCA. Presente ne ocasion tabata Directora Tecnico y 
Comercial sra. Julie Wever y sr. Giovani Anthony, Director di 

Finazas y Asuntonan General. 


Durante e reunion ameno a elabora riba e maneho di FCCA, 
casnan pa nos grandinan cu ta disponibel como tambe a papia 
di proyectonan deportivo den casnan di pueblo. Tambe ta 
sondea e posibilidad di con FCCA kisas lo por inverti y di parti 
di Ministerio di Enseñansa y Deporte como un ‘stakeholder’ 
hunto cu esnan encarga percura pa pone terenonan cu ta den 


bario cu tin casnan social na disponibilidad FCCA hunto cu 
Gobierno di Aruba como 'stakeholder' por inverti y desaroya 
mas tereno. 'Nos lo sigui explora posiblidadnan na bienestar 
general pa nos comunidad', e Mandatario a finalisa. 


Gabinete Wever - Croes]] V 

Minister di Enseñansa: 


PRONTO E SITUACION DI AIRCONAN NA 
BIBLIOTECA NACIONAL ARUBA (BNA) 
TA SOLUCIONA 


Ayera tardi Minister Endy Croes a duna aclaracion como tambe 
pa cumpli cu transparencia riba e inkietud di e airconan di 
Biblioteca Nacional Aruba (BNA) cu ta resorta bou di Ministerio 
di Enseñansa. E Mandatario a informa cu e la tuma contacto cu 
Directora di BNA, sra. Astrid Croes como tambe cu e compania 
cu a gana e destaho den e caso aki pa por inverti den e airco 
den ‘chiller’ grandi. Nos ta papia di dos ‘water chiller unit’ di 60 
ton cada un. 


Biblioteca Nacional Aruba tin mester di dos. Ta ekiponan hopi 
grandi cu tin mester pa coregi e situacion di Biblioteca Nacional 
Aruba. Minister Endy Croes a sigui bisa manera cu nos a drenta 
den gobernacion nos a percura pa cana e proceso aki. Desde 
fin di luna di november di aña 2021 e compania a haci e ‘order’ 
como cu ta trata di ekiponan grandi nos a wordo informa tambe 
unabes ‘order’ esakinan ta dura por lo menos cuater luna pa 
nan por traha esakinan y cu posiblemente den luna di april of 
mei venidero esakinan lo ta na Aruba. 


E Mandatario di Enseñansa a sigui bisa cu mientrastanto a 
tuma otro pasonan cu un compania cu normalmente ta atende 


cu e ‘unit’ aki. 


E compania mester haci un trabou grandi e 
siman aki pues Biblioteca Nacional Aruba lo ta cera tanto 
diahuebs como diabierna. Nos ta premira cu e trabounan lo 
keda cla den dos dia y pa dialuna pa dilanti Biblioteca Nacional 
Aruba lo ta habri bek pa publico. 


Trabounan cu ta tumando luga awor aki ta pa pleister e 
situacion aki haci cierto cambionan di converti e sistema cu 
awor ta traha riba gas R22 cu ya nan no ta bende mas pa un 
otro tipo di gas. Nos ta pidi poco pasenshi, nos lo corigi den e 
dianan nos dilanti y pa dialuna Biblioteca Nacional Aruba lo ta 
habri normal y si tur cos ta bon e airconan lo ta funcionando 
bek. Probablemente den dos lunanan nos dilanti ta asina leu cu 
nos lo resolve e problema aki pa e proximo diescinco añanan 
momento cu e “unit' grandi traha specialmente pa Biblioteca 
Nacional Aruba lo yega Aruba. Minister Endy Croes a finalisa 
bisando; cu nos lo percura pa publica tur informacion, paso 
pa paso pa asina ilustra y duna contenido tambe na parti di e 
trabou. Nos a drenta, nos a constata e problema, nos a tuma 
accion y nos a resolve problema manera nos a bin ta proclama 
desde inicio. 

Waste Management Solutions 4 

Did you know? 


= 
CONCRETE 
DEMOLITI! 


Did you know? 


bia a LEW, Puasa see 


i icd 
eren eg EE fromisurgicalWastelby/sterilization] 
beforelrecyclinas 


TRASH CASH 


Did youknow? 

Metals ore a finite natural resource and ore highly. edah! A 

In 2019, 188 tons of varying types of metals were received at Parkietenbos, 
and 130 tons in 2020. Aruba currently has the expertise and technology to 
separate metals and ready these for export (to be recycled and reused as 
new materials). 


TIRES 5 
RUBBER - 


Did you know? 

In 2019, Parkietenbos received:506 tons of tires, and in 2020 it 
received 423 tons. We currently hove the technology and 
expertise in Aruba to recycle tires to produce energy. 


PALLETS š 
WOOD 


Did you know? 
In 2019, the volume of pallet wood and pl ⁄C 
was received by Porkietenbos wos 15,411 (yer E 
2020. Although we do not have exact figures!for the 
these separately, in the short-term pallet wood can be recycle 
incinerated depending on the quality and treatment of the wood. 


^ GARDEN 
¿WASTE 


Did'you know? 

In 2019, the volume of pallet wood and plant-based 
waste that was received by Parkietenbos was 15,411 tons 
that come from different sources. 


— —= If we could separate these, our garden waste could be 


shredded to produce mulch for the agricultural sector. 

Composting combined with certain types of food waste „| 
could also be an opportunity to eliminate this waste 
stream to Parkietenbos. TRASH CASH 


$ 

ISLA (-)OR 4 


Departamento di Salud Publico: 


UPDATE 4 DI 


Segun resumen semanal di awe diabierna 44 persona a 
recupera den e siman aki y un total di 48 caso nobo di COVID-19 
a keda registra. 

Esaki ta casi 10 caso average pa dia (5 dia). 

E cantidad di casonan activo di COVID-19 pa awe ta 58 y 
cantidad di fayecidonan relaciona cu COVID-19 a aumenta 


MAART 2022 


ta ilustra casonan nobo di COVID cu un averahe semanal di 
9 caso pa dia y un averahe di 'Positivity rate' semanal di 2396 
pa dia. 

Actualmente na Aruba tin 4 persona interna cu of debi na 
COVID di cual den ICU tin 1 persona y riba piso general tin 3. 
Na Colombia tin actualmente 5 persona den ICU y ninguno (0) 
riba piso general. 


na 212. Condolencia y Forsa na famia di e fayecido. Datos 


RESIDENTE NO-RESIDENTE 


14 
12 


Casonan Nobo 


34 


Recupera 


Positivo 


Hospitalisa 
AUA 


VACUNA 

Drumi suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 


asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! i 
Ami SI 


Laba man 
frecuentemente 


Mantene 1.5M 
minimo di distancia 


Uza tapa boca 
paden di tur luga 


@ 


(Q9) 

E OPORTUNIDADNAN DI MAS GRANDI, 
TA REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Felz Fin di Siman! 


